**ՀԻՄՆԱՎՈՐՈՒՄ**

«**ԿԱՊԱՆ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ 2019 ԹՎԱԿԱՆԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**» **ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Սույն նախագծի ընդունման անհրաժեշտությունը բխում է «Ընկերությունների կողմից վճարվող բնապահպանական հարկի նպատակային օգտագործման մասին» օրենքի, ՀՀ կառավարության 2002 թվականի սեպտեմբերի 26-ի N 1544-Ն և 2014 թվականի փետրվարի 27-ի N 197-Ն որոշումների պահանջներից: Որոշման ընդունումը պայմանավորված է Կապան համայնքի շրջակա միջավայրի և բնակչության առողջության պահպանման անհրաժշետությամբ:

Ծրագիրն՝ որպես միջոցառում, արժանացել է համայնքի ավագանու հավանությանը և ընդգրկված է համայնքի հնգամյա ծրագրում: Այն քննարկվել է աշխատանքային խմբի հետ, ինչպես նաև ներկայացվել է հանրությանը հանրային քննարկման ընթացքում:

Հարկ է նշել, որ օրենքով սահմանված կարգով ծրագիրը համաձայնեցված է լիազորված մարմինների՝ ՀՀ Բնապահպանության և Առողջապահության նախարարությունների հետ:

**ՏԵՂԵԿԱՆՔ**

«**ԿԱՊԱՆ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ 2019 ԹՎԱԿԱՆԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**» **ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ** **ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Ծրագիրը կնպաստի պետության կողմից տրամադրվող 16 438 400 դրամի, համայնքի կողմից նախատեսվող 650 000 դրամի և այլ ֆինանսավորման աղբյուրների կողմից նախատեսվող 4 741 730 դրամի առավել նպատակային և արդյունավետ օգտագործմանը՝ Կապան համայնքի բնակչության կյանքի համար առողջ միջավայր ստեղծելու նպատակով: Նախատեսվում է իրականացնել 21 830 130 դրամի աշխատանքներ, որից 17 438 400 դրամը՝ բնապահպանական ծրագրերի մասով, 4 391 730 դրամ՝ առողջապահական միջոցառումների համար: